                             højesterets dom
                         afsagt fredag den 15. oktober 2010
sag 247/2008
(1. afdeling)
finansforbundet som mandatar for
carsten nielsen,
kurt bæk henriksen,
andy christensen og
anker lundholm
(advokat jacob goldschmidt)
mod
finanssektorens arbejdsgiverforening som mandatar for
nordjyske bank a/s
(advokat merete preisler)
i tidligere instans er afsagt dom af sø- og handelsretten den 19. juni 2008.
i pådømmelsen har deltaget syv dommere: per sørensen, per walsøe, lene pagter kristensen,
niels grubbe, marianne højgaard pedersen, jens peter christensen og michael rekling.
påstande
appellanten, finansforbundet som mandatar for carsten nielsen, kurt bæk henriksen, andy
christensen og anker lundholm, har gentaget påstandene.
indstævnte, finanssektorens arbejdsgiverforening som mandatar for nordjyske bank a/s,
har principalt påstået stadfæstelse, subsidiært vederlæggelse på anfordring mod båndlæggelse
                                               - 2 -
af medarbejderaktierne i overensstemmelse med ordningen, jf. finansforbundets subsidiære
påstande.
finanssektorens arbejdsgiverforening har for det tilfælde, at finansforbundet får medhold i
påstandene om køb af aktier, taget bekræftende til genmæle over for forbundets påstand om
betaling af udbytte i det omfang, medarbejdere i ikke-opsagt stilling har modtaget udbytte.
højesterets begrundelse og resultat
efter ligningslovens § 7 a, stk. 2, er det en betingelse for skattefrihed af ordninger med køb af
medarbejderaktier, at de ansatte på erhvervelsestidspunktet er ansat i uopsagt stilling. højeste-
ret finder imidlertid, at betingelserne for skattefrihed i ligningsloven ikke er afgørende for
retsforholdet mellem arbejdsgiver og funktionær efter funktionærlovens § 17 a.
det fremgår af funktionærlovens § 17 a, at en funktionær, der ifølge aftale eller sædvane del-
vis vederlægges med tantieme, gratiale eller lignende ydelser, og som fratræder sin stilling i et
løbende regnskabsår, har ret til en i forhold til hans ansættelsestid i regnskabsåret afpasset
andel af den ydelse, han ville have fået udbetalt, hvis han havde været ansat ved årets slutning
eller på udbetalingstidspunktet. bestemmelsen kan ikke fraviges til ugunst for funktionæren,
jf. funktionærlovens § 21.
højesteret finder, at køb af medarbejderaktier til en favørkurs indebærer overførsel af en øko-
nomisk værdi til medarbejderne som vederlag i ansættelsesforholdet, og at sådanne ydelser
kan sidestilles med tantieme og gratiale i relation til funktionærlovens § 17 a. det forhold, at
aktierne i løbet af en båndlæggelsesperiode kan miste deres værdi, kan ikke føre til en anden
bedømmelse, jf. herved bl.a. højesterets domme af 11. marts 2004 (ufr 2004 s. 1480) og af
23. november 2004 (ufr 2005 s. 671).
heller ikke det forhold, at medarbejderen for at kunne oppebære værdien af favørelementet
selv skal betale en købesum for aktierne og i tilfælde af kursfald risikerer at miste denne inve-
stering, kan medføre, at overførslen af den økonomiske værdi ikke anses som en ydelse om-
fattet af § 17 a.
                                                  - 3 -
højesteret finder endvidere, at en generel ordning med vederlæggelse med ydelser som nævnt
i funktionærlovens § 17 a, der er blevet bekendtgjort af arbejdsgiveren over for medarbej-
derne ved en cirkulæreskrivelse, over intranet eller på lignende måde, indebærer et løfte fra
arbejdsgiveren, der er bindende i forhold til en medarbejder, som ordningen omfatter, også
selv om den pågældende ikke ved bekendtgørelsen har fået kundskab om ordningen. det gæl-
der også, hvis den manglende kundskab skyldes, at medarbejderen var fratrådt ved bekendtgø-
relsen, forudsat at den pågældende i øvrigt er omfattet af ordningen. et sådant løfte om ydel-
ser til alle medarbejdere, der har været ansat i en for ordningen relevant periode, kan efter
funktionærlovens § 21, jf. § 17 a, ikke over for en funktionær gøres betinget af, at funktionæ-
ren fortsat er i uopsagt stilling ved periodens afslutning eller ved udbetalingen af ydelserne. i
en sådan ordning med udlodning af medarbejderaktier må der derfor bortses fra en betingelse
herom. ordningen indebærer dermed, at fratrådte eller opsagte medarbejdere på lige fod med
de fortsat ansatte medarbejdere får ret til udlodning, dog afpasset således at der tages hensyn
til længden af den pågældendes ansættelsestid i den relevante periode.
nordjyske bank a/s’ generelle ordning med tildelinger i 2003 og 2006 af medarbejderaktier i
form af aktier til favørkurs blev bekendtgjort over for medarbejderne i meddelelser på ban-
kens intranet stilet til alle medarbejdere. de for tildelingerne relevante perioder var regn-
skabsårene 2003 og 2006. tildelingen i 2006 afhang af den enkelte medarbejders beskæfti-
gelse.
på baggrund af det anførte finder højesteret, at medarbejderaktierne var ydelser omfattet af
funktionærlovens § 17 a, som appellanterne ifølge aftale havde krav på uanset vilkårene om
fortsat ansættelse i uopsagt stilling på tildelingstidspunktet.
tildeling af medarbejderaktier til appellanterne i henhold til den generelle ordning må som
udgangspunkt skulle ske på samme vilkår, som gælder for medarbejdere i fortsat ansættelse,
herunder vilkår om, at aktierne skal båndlægges i nærmere angivne perioder. det forhold, at
båndlæggelse er en betingelse for skattefrihed efter ligningslovens § 7 a, og at appellanterne
ikke opnår skattefrihed, allerede fordi de på erhvervelsestidspunktet ikke var ansat i uopsagt
stilling, kan ikke i sig selv føre til, at vilkåret om båndlæggelse bortfalder i forhold til dem.
det bemærkes herved, at der ikke kan bortses fra, at vilkåret kan være stillet også af andre
grunde end for at imødekomme kravene i ligningslovens § 7 a. der er heller ikke grundlag
                                               - 4 -
for i medfør af aftalelovens § 36 at tilsidesætte vilkåret om båndlæggelse, idet det ikke kan
anses for urimeligt, at pengeinstituttet fastholder, at de fratrådte medarbejdere på dette punkt
skal behandles på samme måde som pengeinstituttets øvrige medarbejdere.
i overensstemmelse med parternes samstemmende påstande skal nordjyske bank betale ud-
bytte af aktierne i det omfang, medarbejdere i ikke-opsagt stilling har modtaget udbytte.
højesteret tager herefter finansforbundets påstande til følge, dog således at aktierne skal
båndlægges i samme periode, som medarbejdere i ikke-opsagt stilling måtte tåle.
sagsomkostningerne er fastsat til dækning af advokatudgift for sø- og handelsretten og høje-
steret med 125.000 kr. og af retsafgift for sø- og handelsretten og højesteret med 3.080 kr., i
alt 128.080 kr. der er ved fastsættelsen af sagsomkostningerne til dækning af advokatudgift
taget hensyn til sagens principielle karakter og arbejdets omfang.
                                     thi kendes for ret:
nordjyske bank a/s skal til carsten nielsen på anfordring og mod betaling af 630 kr. sælge
60 aktier i nordjyske bank a/s.
nordjyske bank a/s skal til kurt bæk henriksen på anfordring og mod betaling af 115,50 kr.
sælge 11 aktier i nordjyske bank a/s.
nordjyske bank a/s skal til andy christensen på anfordring og mod betaling af 273 kr. sælge
26 aktier i nordjyske bank a/s.
nordjyske bank a/s skal til anker lundholm på anfordring og mod betaling af 315 kr. sælge
30 aktier i nordjyske bank a/s.
nordjyske bank a/s skal til appellanterne betale fuldt udbytte af aktierne for tildelingsåret og
fremover i det omfang, medarbejdere i ikke-opsagt stilling har modtaget udbytte.
                                             - 5 -
appellanterne skal anerkende, at aktierne skal båndlægges i samme periode, som medarbej-
dere i ikke-opsagt stilling måtte tåle.
i sagsomkostninger for sø- og handelsretten og højesteret skal finanssektorens arbejdsgi-
verforening som mandatar for nordjyske bank a/s inden 14 dage efter denne højesterets-
doms afsigelse betale 128.080 kr. til finansforbundet. beløbet forrentes efter rentelovens § 8
a.
